
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 197 


14 Μαρτίου 1937 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 675 τ.μ. στη 
Δασική θέση «Ζούγκλα (Βίνα)» Κοινότητας Στρατο¬ 
νίκης Ν. Χαλκιδικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου στην πόλη 
της Καβάλας επί της οδού Ομονοίας αριθ. 55 και κα¬ 
θορισμός ειδικών όρων και περιορισμών δόμησης 


του φερομένου ως ιδιοκτησίας της Δέσποινας Μπε- 

θάνη. 2 

Τροποποίηση σχεδίου πόλεως Πύργου Ν. Ηλείας. (Με¬ 
τατόπιση οικοδομικής γραμμής παρά την οδό Κολο- 
κοτρώνη). 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ.4/235 (1) 

Κήρυξη αναδασωτέας έκτασης εμβαδού 675 τ.μ. στη Δα¬ 
σική θέση «Ζούγκλα (Βίνα)» Κοινότητας Στρατονίκης 
Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις Διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις Διατάξεις του Ν. 998/79 «Περί Προστασίας Δα¬ 
σών» κ.λ.π. και ειδικότερα: 

I. Του Αρθρου 41 παρ. 1 

II. Του άρθρου 38. 

3. Τις διατάξεις του Υπουργείου Γεωργίας 


I. 160417/1180/8.7.70. 

II. 182447/3049/24,9.80. 

4. Την με αριθμό 316/21.1.1997 Πρόταση του Δασαρ¬ 
χείου Αρναίας. 

5. Την με αριθμό 90/27.5 96 Φ.Ε.Κ. Α' «Τροπολογία 
κατάργηση Περ/κων Δ/ντών». 

6. Την με αριθμό 941/96/3.5.96 απόφαση Γεν. Γραμ¬ 
ματέα Περιφέρειας Κεντρικής Μακεδονίας «Περί Ορι¬ 
σμού αναπληρωτή Περ/κοΟ Δ/ντή», αποφασίζουμε: 

Κηρύσσουμε αναδασωτέα έκταση εμβαδού εξακοσίων 
εβδομήκοντα πέντε τ.μ. (675 τ.μ.) στη δασική θέση Ζού¬ 
γκλα (Βίνα) Κοινότητας Στρατονίκης Ν. Χαλκιδικής, με 
σκοπό την προστασία και την αναδάσωση με φυσική ανα¬ 
γέννηση ή τεχνητή αναδάσωση, που καταστράφηκε ολο- 
σχερώς από παράνομη εκχέρσωση το έτος 1996. 

Η Δαπάνη αναδάσωσης θα γίνει εφ’ άπαξ και θα βαρύνει 
τον κρατικό Προϋπολογισμό με ύψος 200.000 δρχ. 

Η έκταση αυτή προσδιορίζεται από τα στοιχεία: τμήμα 

Α: Α, Β, Γ.I, Κ, Α, τμήμα Β: 1,2,3,4,1 και συνορεύει: 

τμήμα Α 

Βόρεια: Αμμουδα - θάλασσα 

Νότια: Δρόμος 

Ανατολικό: παραχωρηθείσα έκταση 

Δυτικά: Δημόσιο δάσος 

τμήμα Β 

Βόρεια: Δημόσιο δάσος 

Νότια: Δημόσιο δάσος 

Ανατολικά: Δημόσιο δάσος 

Δυτικά: Δημόσιο δάσος 

όπως φαίνεται στο συνημμένο διάγραμμα που αποτελεί 
αναπόσπαστο μέρος της 
απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 14 Φεβρουάριου 1997 

Με εντολή Γεν. Γραμ. Περ/ας Κεντ. Μακεδονίας 
Η Διευθύντρια 
ΣΤΑΜ. ΚΛΑΜΟΥΡΗ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 241 (2) 

Χαρακτηρισμός ως διατηρητέου του κτιρίου στην πόλη της 

Καβάλας επί της οδού Ομονοίας αριθ. 55 και καθορι¬ 
σμός ειδικών όρων και περιορισμών δόμησης του φε- 

ρομένου ως ιδιοκτησίας της Δέσποινας Μπεθάνη. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

- Του Ν. 1577/1985 (ΦΕΚ 210 Α ) «Γενικός Οικονοδο- 
μικός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α). 

- Των Π .Δ/των 358/1986 (ΦΕΚ 158 Α), 92/1987 (ΦΕΚ 
51Α Τ ) και 492/1988 (ΦΕΚ 224 Α') για τις αρμοδιότητες και 
τον οργανισμό του Υπουργείου Βόρειας Ελλάδας, αντί¬ 
στοιχα. 

2. Την απόφαση Υ 704/19.8.1988 (ΦΕΚ 575 Β’) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 20.12.96 απιολογική έκθεση της Δ/νσης 
Πολιτισμού του Υπουργείου Μακεδονίας - Θράκης. 

4. Το οπό 16.1.97 έγγραφο της φερομένης ως ιδιοκτή¬ 
του Δέσποινας Μπεθάνη, (Υ.ΜΑ.Θ. αριθ. πρωτ. 241/ 
16.1.97), αποφασίζουμε: 

1. Χαρακτηρίζουμε ως διατηρητέο το κτίριο που βρίσκε¬ 
ται στην πόλη της Καβάλας επί της οδού Ομονοίας αριθ. 
55, φερομένου ως ιδιοκτησίας της Δέσποινας Μπεθάνη 
όπως φαίνεται στο χοπογραφικό διάγραμμα σε κλίμακα 
1:200/1: που θεωρήθηκε από τη Δ/νση Πολιτισμού του 
Υ.ΜΑ.Θ. και που σε σμίκρυνση αντίτυπό του δημοσιεύεται 
με την απόφαση αυτή, γιατί πρόκειται για αξιόλογο δείγμα 
της εποχής του και αποτελεί με τρεις άλλες ιδιοκτησίες 
ένα ενιαίο σύνολο με ενδιαφέρουσες επαναλήψεις νεο¬ 
κλασικών και νεομπαρόκ στοιχείων στον εμπορικό τομέα 


της πόλης της Καβάλας. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Εππρέπεταιη επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και δισφημήσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της Δ/ 
νσης Πολ/μού του ΥΜΑΘ. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Ετπκρατείας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεως της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α'), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α'). 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ούτε του Προϋπολογισμού του Δήμου 
Καβάλας. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Φεβρουάριου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. 13883/95 (3) 

Τροποποίηση σχεδίου πόλεως Πύργου Ν. Ηλείας. (Μετα¬ 
τόπιση οικοδομικής γραμμής παρά την οδό Κολοκο- 

τρώνη). 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. -περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί Διοικητικής Απο- 
κεντρώσεως, όπως τροποποιήθηκαν και συμπληρώθη¬ 
καν. 

3. Τις διατάξεις του Α. Ν. 314/68 όπως τροποποιήθηκαν 
και συμπληρώθηκαν με το Β.Δ. 1018/71. 

4. Τις διατάξεις του Β.Δ. 712/70 «περί καθορισμού των 
διατηρουμένων αρμοδιοτήτων του Υπουργού Δημ. Έρ¬ 
γων» που εκδόθηκε κατόπιν του Ν.Δ. 532/70, όπως μετά 
τροποποιήθηκαν και συμπληρώθηκαν με τα Β.Δ. 677/71 
και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π». 

6. Τις διατάξεις του Ν. 1337/83 «περί επεκτάσεως πο¬ 
λεοδομιών σχεδίων». 

7. Τις διατάξεις του Ν. 1577/85 ΦΕΚ 210/Α/18.12.85 
«περί Γ.Ο.Κ.». 

8. Τις διατάξεις του Ν. 1558/85 ΦΕΚ 137/Α/26.7.85 
«Κυβέρνηση και Κυβερνητικά Όργανα». 

9. Τις διατάξεις του Π.Δ. 183/86 ΦΕΚ 70/Α/5.6.86 και 
τις Εγκ. 117/20.6.86 και 19/1.7.86 του Υ.ΠΕ.ΧΩ.Δ.Ε. 
Σχετικά με έγκριση τροποποιήσεων και καθορισμού όρων 
δόμησης από τους Νομάρχες. 

10. Το από 9.2.40 Δ/γμα ΦΕΚ 63/Α/17.2.40 που εγκρί- 
θηκε η αναθεώρηση και επέκταση του σχεδίου πόλεως 
Πύργου και και καθορίσθηκαν οικοδομικοί περιορισμοί. 

11. Τις διατάξεις του Ν. 2218/94 όπως αυτές αντικστα- 
στάθηκαν, τροποποιήθηκαν και συμπληρώθηκαν με τις 
διατάξεις του Ν. 2240/94 και του Ν. 2307/95. 

12. Την απόφαση 10/95 του Νομαρχιακού Συμβουλίου 
Ηλείας με την οποία ψηφίστηκε ο Οργανισμός Λειτουρ¬ 
γίας της Ν Α. Ηλείας που δημοσιεύθηκε στο ΦΕΚ 314/ 
25.4.95 τ.Β. 

13. Την αριθ. 1165/30.6.95 απόφασή μας με την οποία 


εδόθη εξουσιοδότηση στους Προέδρους των Ν.Ε. να υπο¬ 
γράφουν με Ε.Ν., όπως τροποποιήθηκε με την αριθ. 582/ 
1.2.96 απόφασή μας. 

14. Την αριθ. 6/28.2.96 απόφαση Νομαρχιακού Συμ¬ 
βουλίου Ηλείας «Σχετικά με συγκρότηση Συμβουλίου 
Χ.Ο.Π. Νομού Ηλείας. 

15. Την αριθ. 192/94 απόφαση του Δημοτικού Συμβου¬ 
λίου Πύργου με την οποία προτείνεται η μετατόπιση της 
οικοδομικής γραμμής στην οδό Κολοκοτρώνη. 

16. Την προτεινομένη αναθεώρηση του σχεδίου πό¬ 
λεως Πύργου η οποία στην οδό Κολοκοτρώνη (μεταξύ των 
οδών Ερμοϋ και Κρεστενίτη) μετατοπίζει την οικοδομική 
γραμμή στις όψεις των οικοδομών λόγω ότι έχουν χαρα- 
κτηρισθεί διατηρητέες. 

17. Το τοπογραψικό διάγραμμα που συνοδεύει την από¬ 
φασή μας αυτή με κλίμακα 1:200 που υπογράφεται από 
τον Αρχιτ/να Μηχανικό Γεώργιο Καντοϋνη με ημερομηνία 
Ιούλιος 1994 στο οποίο απεικονίζεται η μεταφορά της οι¬ 
κοδομικής γραμμής στην οδό Κολοκοτρώνη απο τα σημεία 
Τ1-Τ2 στα σημεία 5-15 με τα αναφερόμενα πλάτη. 

18. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 5/96 πρακτικό του θέμα 2ο, απο¬ 
φασίζουμε: 

Εγκρίνουμε την τροποποίηση του σχεδίου πόλεως Πύρ¬ 
γου, παρά την οδό Κολοκοτρώνη, και μετατοπίζουμε την 
οικοδομική γραμμή (μεταξύ των οδών Ερμου και Κρεστε- 
νϊτη) από τα σημεία Τ1-Τ2 στα σημεία 5-12 και με πλάτη 
που αναφέρσνται στο Τοπογραφικό που συνοδεύει την 
απόφασή μας αυτή και αποτελεί παράρτημά της με τους 
ισχύοντας όρους δόμησης. 

Από τις διατάξεις της παρούσης Απόφασης δεν προκα- 
λείται δαπάνη σε βάρος του Δήμου Πύργου. 

Η απόφασή μας αυτή που ισχύει από την δημοσίευσή 
της, να δημοσιευθεί στην Εφημερίδα της Κυβερνήσεως 
και το σχέδιο που την συνοδεύει θα αναρτηθεί στο κτίριο 
της Πολεοδομίας επί 15 ημέρες μετά τη δημοσίευση. 

Κατά της αποφάσεως αυτής επιτρέπεται προσφυγή 
σύμφωνα με την Ε 42/93 του Υ.ΠΕ.ΧΩ.Δ.Ε., 

Πύργος 14 Φεβρουάριου 1997 

Ο Νομάρχης 
Αθ. ΡΑΛΛΗΣ 

